Oficiālais Vēstnesis L 008 , 11/01/1990 Lpp. 0016 - 0017

Speciālizdevums somu valodā: Nodaļa 2 Sējums 7 Lpp. 0111

Speciālizdevums zviedru valodā: Nodaļa 2 Sējums 7 Lpp. 0111



Komisijas Regula (EEK) Nr. 48/90 (1990. gada 9. janvāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 3845/89 [2], jo īpaši tās 9. pantu, tā kā, lai nodrošinātu minētajai regulai pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstītas vispārīgās normas par kombinētās nomenklatūras interpretāciju un tās attiecas arī uz jebkuru citu nomenklatūru, kas pilnīgi vai daļēji balstās uz to, pievieno tai papildu punktus vai ir izveidota ar īpašiem Kopienas noteikumiem, lai piemērotu tarifus vai citus ar preču tirdzniecību saistītus pasākumus; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā šajā regulā paredzētie pasākumi ir saskaņā ar Nomenklatūras komitejas atzinumu, IR PIEŅĒMUSI ŠO REGULU. 1. pants Pievienotās tabulas 1. slejā aprakstītās preces turpmāk kombinētajā nomenklatūrā klasificējamas atbilstoši minētās tabulas 2. slejā norādītajiem attiecīgajiem KN kodiem. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir piemērojama visās dalībvalstīs. Briselē, 1990. gada 9. janvārī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 374, 22.12.1989., 2. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1.Izklaidei domāta programmatūra ierakstītu disku veidā, kas tiek lietoti kopā ar automātiskajām datu apstrādes iekārtām. | 85249091 | Klasifikāciju nosaka pēc kombinētās nomenklatūras interpretācijas 1. un 6. vispārīgā noteikuma, 85. nodaļas 6. piezīmes un KN kodu 8524, 852490 un 85249091 apraksta. | 2.Punktmatricas displejs, kas sastāv no šķidro kristālu slāņa starp divām stikla loksnēm vai plāksnēm ar vairākiem punktiem (rindās un slejās), papildināts ar C-MOS tehnoloģijas saskarnes elektronisko plati. | 85312090 | Klasifikāciju nosaka pēc kombinētās nomenklatūras interpretācijas 1. un 6. vispārīgā noteikuma un KN kodu 8531, 853120 un 85312090 apraksta. | 3.Indikatora lampa, aprīkota ar divām spaiļu tapām un ar iekrāsotu (caurspīdīgu) plastmasas korpusu (30 mm garš un 8 mm diametrā), ietver gaismas avotu, kas sastāv no gāzizlādes lampas un divām pretestībām. To paredzēts ievietot mājsaimniecības elektriskajās ierīcēs, lai rādītu, ka ierīce ir pieslēgta barošanas tīklam. To var pieslēgt pie 220 V vai 380 V strāvas. | 85318090 | Klasifikāciju nosaka pēc kombinētās nomenklatūras interpretācijas 1. un 6. vispārīgā noteikuma, 94. nodaļas 1. f) piezīmes un KN kodu 8531, 853180 un 85318090 apraksta. Indikatora lampa ir kas vairāk par KN kodā 8539 minēto gaismas avotu. Tā ir lampa, kas norāda uz elektriskās strāvas klātbūtni dažādās ierīcēs, un tādēļ tā ir uzskatāma par KN kodā 8531 minēto vizuālās signalizācijas ierīci. | 4.Optiskais elements, kas sastāv no astoņstūra lēcām, izgatavots no akrila sveķiem, nostiprināts pie vienkārša metāla balsta, kāds tiek izmantots diaprojektoros. | 90029091 | Klasifikāciju nosaka pēc kombinētās nomenklatūras interpretācijas 1. un 6. vispārīgā noteikuma un KN kodu 9002, 900290 un 90029091 apraksta. Pamatojoties uz to, ka elements ir piestiprināts pie metāla balsta, tas uzskatāms par piemontētu. | --------------------------------------------------